Okan ON
Okan ON (8 fevral 1992, Imişli) — Azərbaycanlı reper.

Həyatı 
Orxan Novruz oğlu Savalanlı tanınan adı ilə Okan ON 1992-ci ildə, 8 fevral tarixində İmişli rayonu Muradxanlı kəndində anadan olmuşdur. 11 illik məktəb həyatından sonra təhsilinə davam etməmişdir. 8-ci sinifdə ilk şeirini yazmışdır və zaman keçdikcə yazmağa davam etmişdir. Məktəb həyatı bitdikdən sonra repə maraq salmışdır və 2011-ci ildə fəaliyyətinə başlamışdır. Hələ də fəaliyyətinə davam edir və bir çox uğurlara imza amışdır. Dünyaca tanınmış musiqi prodoserləri  ilə iş birlikləri olmuşdur.

Karyera 
2011-ci ildə rep fəaliyyətinə başlamışdır. İlk mahnısı “Ay Bla” 2011-ci ildə öz doğum günü 8 fevralda yayımlamışdır. İlk mahnısı olmasına baxmayaraq, insanlar tərəfindən çox sevilmiş və 1 milyon izlənməni keçmişdi. 2014-cü ilə qədər müxtəlif sinql mahnılar da paylaşmışdır. Düet ortaqları arasında Tural Xaos, Rüzgar, MC B.u.S kimi adlar olmuşdur. 2014-cü ildə “Zaman” adlı EP albomunu yayımlamışdır və bu albomun nümayiş konsertini keçirtmişdir. 2015-ci ildə Türkiyənin məşhur reperi  Sokrat ST  ilə düet etmişdir. Bu dönəmdə həmçinin Ramil Nabran ilə “Durma Oyna” adlı sinqlları işıq üzü görmüşdür. 2016-da isə Türkiyənin məşhur DJ-lərindən olan DJ Kantikin təqdimatında Ramil Nabran ilə “Monopoliya” adlı bir düet daha yayımlamışdır. 2017-ci ildə isə DJ Kantik, Ramil Nabran, Okan ON üçlüyünün  1 iyulda “Nabran Atlant” istirahət mərkəzində konsertləri baş tutmuşdur. 2018-ci il, 20 sentyabr tarixində Ramil Nabran ilə “Dəbdədi” adlı mahnıları yayımlanmış və çox sevilmişdir. Bu trek DJ Ufuk Kaplan tərəfindən “remix” edilmiş və öz kanalında yayımlanmışdır. Bu mahnının musiqisi DJ Roshka və Rusty.G-ə aiddir. 2019-cu il, 13 fevral tarixində Fərhad  Xəlif ilə “Son Deyil” adlı iş birliyi olmuşdur. Son dönəmlərdə isə Azərbaycanda milyonların sevimlisi olan Xatun ilə iş birliyinə başlamışdır. İlk iş olaraq 2019-cu il, 18 sentyabr tarixində “Tutur Tutur” adlı mahnıları işıq üzü görmüşdür. 8 yanvar 2020 tarixində isə Okan ON “Bombarduman” adlı siqnl proyekti işıq üzü görmüşdür. Xatunla növbəti  proyekt  olaraq isə söz və musiqisi Okan ON a aid olan “At Getsin” adlı mahnıları yayımlanmışdır.

Xarici keçidlər 
Okan ON Instagram

Okan ON Facebook

Okan ON Youtube